༄༅ཕ་རོལ་ཏུ་ཕྱིན་པའི་ཐེག་པའི་སྒོམ་པའི་རིམ་པའི་མན་ངག་སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།གང་ཞིག་སྒོམ་སྟོབས་ཀྱིས་ཡོངས་རྫོགས།།ཚོགས་གཉིས་ཀྱི་ནི་རྒྱུར་གྱུར་པ།།སངས་རྒྱས་ཉིད་ལ་ཡང་དག་བསྟེན།།སྒོམ་པའི་སྐལ་དང་མི་ལྡན་པ།།དེ་ཕྱིར་འགྲོ་བའི་མགོན་པོ་ཡིས།།ཤེས་རབ
ཞི་གནས་བསྒོམ་པར་གསུངས།།དེ་ནི་བརྩེ་ཆེན་རྫོགས་བྱང་ཆུབ།།འགྲོ་བའི་རྒྱུད་ལ་སྐྱེད་བྱེད་ཡིན།།གང་ཡང་སྒོམ་པའི་སྟོབས་ལས་ངེས་པར་འབྱུང་བའི་བསོད་ནམས་དང་ཡེ་ཤེས་གཉིས་ཀྱི་རྒྱུ་ཀུན་ཏུ་བཟང་པོ་ཉིད་ལ།རྒྱུན་མི་འཆད་པར་མངོན་པར་བརྩོན་པའི་རྣལ་འབྱོར
ས་དུས་ཡུན་རིང་པོར་མི་ཐོགས་པར་རྫོགས་པར་མངོན་སུམ་དུ་བྱེད་ལ།དེ་བྱེད་པའི་སྐལ་པ་མེད་པ་དེ་རྣམས་ཀྱི་ཕྱིར་ཐུགས་རྗེ་ཆེན་པོ་དང་ལྡན་པའི་མགོན་པོས་ཞི་གནས་དང་ལྷག་མཐོང་ཟུང་དུ་འཇུག་པའི་ལམ་ཉེ་བར་བསྟན་པར་མཛད་པ་ཡིན་ཏེ།ཇི་ལྟར་ན་དེ་བསྒོམས་པས་བཅོམ་

ལྡན་འདས་ཡུམ་ཤེས་རབ་མངོན་སུམ་དུ་བྱས་ནས།དེའི་རང་བཞིན་ཅན་གྱི་སྦྱིན་པ་ལ་སོགས་པ་བྱ་བའི་དངོས་པོའི་ཐབས་ལ་བསླབས་པ་ལས་སངས་རྒྱས་ཉིད་དུ་མངོན་པར་འགྲུབ་པར་འགྱུར་རོ་ཞེས་དགོངས་པ་ཡིན་ནོ།།དེའང་སྙིང་རྗེ་ཆེན་པོ་སྐྱེས།
ས་བྱང་ཆུབ་ཀྱི་སེམས་བསྐྱེད་ལ།དེ་ཉིད་གོང་ནས་གོང་དུ་རྣམ་པར་རྟོག་པ་སྤངས་པའི་ཚུལ་གྱིས་རྣམ་པར་རྟོག་པ་སྤངས་པས་ཡོངས་སུ་དག་པ་བསྐྱེད་པར་བྱ་བའི་ཕྱིར་སྒོམ་པར་བྱེད་དེ།སྙིང་རྗེ་ཆེན་པོ་དང་ལྡན་པ་ནི།གཞནི་སྡུག་བསྔལ་གྱིས་སྡུག་བསྔལ་བ་ཉིད་ཀྱིས་འདི་དག།།
ཐམས་ཅད་ཉིད་སྡུག་བསྔལ་རྣམས་ལས་བཏོན་ལ་སངས་རྒྱས་ཉིད་ལ་ངེས་པར་སྦྱར་བར་བྱའོ།།ཞེས་བྱང་ཆུབ་ཀྱི་སེམས་སྐྱེད་པར་བྱེད་ཅིང་འདི་རྣམས་ཀྱང་དམ་བཅས་པའི་གཉིས་སུ་མེད་པའི་ཡེ་ཤེས་ཀྱི་ངོ་བོ་དང་སྦྱིན་པ་ལ་སོགས་པ་བྱ་བའི་དངོས་པོའི་ཐབས་ལ་བསླབ་པ་མེད་
པར་དེ་གོང་ནས་གོང་དུ་ཡོངས་སུ་དག་པ་མི་རྫོགས་པར་འགྱུར་རོ་སྙམ་དུ་དགོངས་ནས་གཉིས་སུ་མེད་པའི་ཡེ་ཤེས་རྫོགས་པར་བྱ་བའི་ཕྱིར་ཞི་གནས་དང་ལྷག་མཐོང་ཟུང་དུ་འཇུག་པའི་ལམ་ཡང་སྒོམ་པར་མཛད་དོ་ཞེས་བྱ་བ་ནི་མདོར་བསྡུས་ཏེ་བསྟན་པ་ཡིན་ནོ།།བྱང་ཆུབ་ཀྱི
སེམས་དེའང་རྣམ་པ་དུ་ཞིག་ཅེ་ན།སྨྲས་པ།བྱང་ཆུབ་སེམས་གང་གཞན་དོན་དུ།།ཡང་དག་བྱང་ཆུབ་འདོད་པ་ཡིན།།དེ་ནི་དབྱེ་བ་གཉིས་ཀྱིས་གཉིས།།དེ་དག་ཉི་ཤུ་གཉིས་སུའང་འགྱུར།།བྱང་ཆུབ་ཀྱི་སེམས་ནི་སྨོན་པའི་སེམས་དང་འཇུག་པའི་སེམས་སོ།།
འང་སྡོང་པོ་བཀོད་པ་ལས།རིགས་ཀྱི་བུ་སེམས་ཅན་གྱི་ཚོགས་ན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་སེམས་ནི་རྙེད་པར་དཀའ་བའོ།།དེ་བས་ཀྱང་སེམས་ཅན་གང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་མངོན་པར་ཞུགས་པ་དེ་ནི་ཆེས་རྙེད་པར་
དཀའ་འོ་ཞེས་གསུངས་པ་ཡིན་ནོ།།གཉིས་པོ་དེ་དག་ཀྱང་རྣམ་པ་ཉི་ཤུ་རྩ་གཉིས་སུ་དབྱེ་བར་བྱ་སྟེ།དེའང་འཕགས་པ་བྱམས་པས།དེ་ཡང་ས་གསེར་ཟླ་བ་མེ།།གཏེར་དང་རིན་ཆེན་འབྱུང་གནས་མཚོ།།རྡོ་རྗེ་རི་སྨན་བཤེས་གཉེན་དང་།།ཡིད་བཞིན་ནོར་བུ་ཉི་མ་ཀླུ།།།

ལ་པོ་མཛོད་དང་ལམ་པོ་ཆེ།།བཞོན་པ་བཀོད་མའི་ཆུ་དང་ནི།།སྒྲ་བརྙན་ཆུ་བོ་སྤྲིན་རྣམས་ཀྱིས།།རྣམ་པ་ཉི་ཤུ་རྩ་གཉིས་སོ།།ཞེས་བཤད་པ་ཡིན་ནོ།།དེ་ལའང་འདི་ལྟར་བལྟ་བར་བྱ་སྟེ།འདུན་པའི་གནས་སྐབས་སོགས་དབྱེ་བས།།སྨོན་པའི་སེམས་ནི་རྣམ
་གསུམ།།འཇུག་པ་ཞེས་ནི་བྱ་བའི་སེམས།།རྣམ་པ་བཅུ་དགུ་དག་ཏུ་འདོད།།དེ་ལ་སྨོན་པའི་སེམས་རྣམ་པ་གསུམ་དུ་དབྱེ་སྟེ།འདུན་པ་དང་ལྷན་ཅིག་འདྲེས་པའི་ཆོས་ཐམས་ཅད་མངོན་པར་བྱང་ཆུབ་པར་འདོད་པའི་མཚན་ཉིད་ཅན་ནི་ས་ལྟ་བུ་ཡིན་ནོ།།བསམ
པ་དང་ལྷན་ཅིག་འདྲེས་པ་ནི་ཕ་རོལ་ཏུ་ཕྱིན་པ་དྲུག་གི་མཚན་ཉིད་དེ།ཕྱིས་འབྱུང་བ་དང་ད་ལྟར་གྱི་འགྱུར་བ་མེད་པའི་ཕྱིར་གསེར་བཟང་པོ་ལྟ་བུ་ཡིན་ནོ།།ལྷག་པའི་སེམས་དང་འདྲེས་པ་ནི་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམ་པར་འདོད་པའི་མཚན་ཉིད་ཅན་ཏེ།དཀར་
པོའི་ཕྱོགས་ཐམས་ཅད་འཕེལ་བར་འདོད་པའི་ཚུལ་གྱིས་ཟླ་བ་ཚེས་པ་ལྟ་བུ་ཡིན་ནོ།།འཇུག་པའི་སེམས་ཀྱི་དབྱེ་བ་ནི་རྣམ་པ་བཅུ་དགུ་སྟེ།སྦྱོར་བ་དང་འདྲེས་པ་གཅིག་དང་།སྦྱིན་པ་ལ་སོགས་པ་ཕ་རོལ་ཏུ་ཕྱིན་པ་བཅུ་དང་།མངོན་པར་ཤེས་པ་དང་ལྡན་པ་དང་།བསོད
ནནམས་དང་ཡེ་ཤེས་དང་ལྡན་པ་དང་།བྱང་ཆུབ་ཀྱི་ཕྱོགས་དང་ལྡན་པ་དང་།ཞི་གནས་དང་ལྷག་མཐོང་དང་ལྡན་པ་དང་།གཟུངས་དང་སྤོབས་པ་དང་ལྡན་པ་དང་།ཆོས་ཀྱི་སྐྱེད་མོས་ཚལ་དང་ལྡན་པ་དང་།བགྲོད་པ་གཅིག་པའི་ལམ་དང་ལྡན་པ་དང་།ཆོས་ཀྱི་སྐུ་དང་ལྡན་པའོ།།།
འདི་ཡིས་དེ་དག་མ་ལུས་ཁྱབ།།དེ་བས་གནས་སྐབས་རྣམ་བཞི་སྟེ།།འབྲས་བུ་རྒྱུ་དང་སྦྱོར་སོགས་དང་།།ལམ་གྱི་གནས་སྐབས་དབྱེ་བས་སོ།།དེ་ལས་གསུམ་ནི་ལས་དང་པོ་པའི་གནས་སྐབས་སོ།།བཞི་པས་ནི་ངེས་པར་འབྱེད་པའི་ཆའི་གནས་སྐབས་སོ།།སྦྱིན་
པ་ལ་སོགས་པ་ཕ་རོལ་ཏུ་ཕྱིན་པ་བཅུའི་སེམས་ཀྱིས་ནི་རྒྱུའི་གནས་སྐབས་སོ།།མངོན་པར་ཤེས་པ་ལ་སོགས་པའི་གནས་སྐབས་དང་ལྷན་ཅིག་གནས་པའི་བརྒྱད་ཀྱིས་ནི་འབྲས་བུའི་གནས་སྐབས་ཁྱབ་པ་ཡིན་ནོ།།དེ་ལ་དང་པོ་མགོན་པོ་ཡིས།།གསོལ་བའི་རྣམ་པར

ཡང་དག་བཤད།།གཉིས་པ་སྦྱིན་སོགས་ལ་འཇུག་པ།།འཇུག་པའི་རྣམ་པར་རབ་ཏུ་བསྒྲགས།།གསོལ་བའི་སེམས་ཀྱི་རྣམ་པ་ནི་གསུམ་སྟེ།དེའང་སྔར་བཤད་པ་ཡིན་ནོ།།འཇུག་པའི་རྣམ་པ་ནི་གང་ནས་བརྩམས་ཏེ་སྡོམ་པ་འཛིན་པ
སྔོན་དུ་འགྲོ་བས་སྦྱིན་པ་ལ་སོགས་པའི་ཚོགས་ལ་འཇུག་པ་དེ་ནི་འཇུག་པའི་སེམས་སོ།།སྡོམ་པའང་བླ་མ་སྡོམ་པ་ལ་གནས་ཤིང་མཁས་པ་ནུས་པ་དང་ལྡན་པ་ལས་བླང་བར་བྱའོ།།དེ་མེད་ན་སངས་རྒྱས་དང་བྱང་ཆུབ་སེམས་དཔའ་རྣམས་མདུན་དུ་བཞུགས་པར་ཡིད་ལ་བྱས་ལ
བླང་ང་བར་བྱའོ།།དེའང་།སྦྱིན་སོགས་ཤེས་རབ་དང་བྲལ་བ།།ཐབས་མ་ཡིན་ཞིང་ས་མ་ཡིན།།དེ་བས་ཤེས་རབ་བསྐྱེད་བྱ་ཞིང་།།ཞི་གནས་ཀྱང་ནི་བསྐྱེད་པར་བྱ།།ཤེས་རབ་མེད་པར་ནི་སྦྱིན་པ་ལ་སོགས་པ་ཕ་རོལ་ཏུ་ཕྱིན་པའི་མིང་མི་འཐོབ་ཅིང་ཐབས་ཀྱང་མ་ཡིན་ནོ།།།
དེ་བས་ན་ཤེས་རབ་བསྐྱེད་པའི་ཕྱིར་དང་།ཞི་གནས་བསྐྱེད་པའི་ཕྱིར་འབད་པར་བྱའོ།།དེ་ལ།གང་ཞིག་ཁྲིམས་ལྡན་སྡུག་བསྔལ་བཟོད་ནུས་དང་།།གང་ལ་བརྩོན་དང་བག་ཡོད་བརྟན་པ་འཆང་།།གང་ཚེ་ཡང་དག་དང་ཡང་ལྡན་འགྱུར་ཏེ།།དེ་ཡི་ཏིང་འཛིན་ཡོངས་སུ་
རྫོགས་པར་འགྱུར།།ཞི་གནས་ཀྱི་ཚོགས་ཚུལ་ཁྲིམས་ལ་སོགས་པ་གསུམ་ལ་རྣམ་པར་གནས་པས།ཡིད་དང་རྗེས་སུ་མཐུན་པའི་ས་ཕྱོགས་སུ་སྟན་བདེ་བ་ལ་འདུག་སྟེ།ལུས་དྲང་པོར་བཞག་ལ།སྙིང་རྗེ་ཆེན་པོ་མངོན་དུ་བྱས་ཏེ།སེམས་ཅན་མ་ལུས་པ་གདོན་པར་
འདོད་པའི་བསམ་པས་སེམས་རྩེ་གཅིག་པའི་མཚན་ཉིད་ཅན་གྱི་ཏིང་ངེ་འཛིན་བསྐྱེད་པར་བྱའོ།།དེ་ལ་མན་ངག་ནི་འདི་ཡིན་ཏེ།།ཁམས་སོགས་དབྱེ་བས་དངོས་པོ་ཐམས་ཅད་ལ།།ཡང་དག་དམིགས་ཏེ་ཇི་སྲིད་མཉམ་གཞག་འཐོབ།།དེ་སྲིད་ཡང་ནི་སྐད་ཅིག་རེ་རེར་
གཞུག།དང་པོར་རེ་ཞིག་རྣལ་འབྱོར་པས་ཁམས་ལ་སོགས་པའི་རྣམ་པའི་དབྱེ་བས་དངོས་པོ་མ་ལུས་པ་ལ་རྒྱ་ཆེར་རྣམ་པར་དཔྱད་ལ།ཆོས་ཐམས་ཅད་ནི་འདི་ཙམ་དུ་ཟད་དོ་ཞེས་དེ་ལྟར་ངེས་པར་བྱས་ཏེ།ཡང་སེམས་ཀྱི་རྒྱུན་གྱི་སྐད་ཅིག་མས་དེ་ཉིད་དུ་གཏད་པར་བྱའོ།།།

ལ་ཏེ་ཡིད་ནི་ཆགས་སོགས་ཀྱིས་གཡེངས་གྱུར།།མི་གཙང་ལ་སོགས་གཉེན་པོ་བསྒོམས་པ་ཡིས།།ཇི་སྲིད་དེ་ནི་བརྟན་པ་མ་ཐོབ་པ།།དེ་སྲིད་བློ་དང་ལྡན་པས་དེ་ཞི་བྱ།།ཡང་གང་གི་ཚེ་བར་སྐབས་སུ་འདོད་ཆགས་ལ་སོགས་པས་སེམས་རྣམ་པར་གཡེངས་པར།།
གྱུར་པ་དེའི་ཚེ་མི་གཙང་བ་བསྒོམ་པ་ལ་སོགས་པས་རྣམ་པར་གཡེང་བ་ཞི་བར་བྱས་ལ།སེམས་ཡང་ནས་ཡང་དུ་དེ་ལ་གོང་ནས་གོང་དུ་གཏད་པར་བྱའོ།།དེ་ནས་ཡང་བཅོམ་ལྡན་འདས་ཀྱིས་ཡུམ་ཤེས་རབ་ཀྱི་ཕ་རོལ་ཏུ་ཕྱིན་པ་ཆེན་པོ་ལས།འདོད་ཆགས་རྣམ་པ་དགུ་ནི་ཆེན་
པོ་ཉིད་དུ་བསྟན་ཏེ།འདི་ལྟ་སྟེ།དབྱིབས་ལ་ཆགས་པ་དང་།རིག་པ་ལ་ཆགས་པ་དང་།ཙནྡན་ལ་སོགས་པས་བསྐུས་པ་ལས་བྱུང་བའི་ལུས་ཀྱི་དྲི་ལ་ཆགས་པ་དང་།རྒྱན་གྱིས་བརྒྱན་པ་ལས་བྱུང་བའི་ལུས་མཛེས་པ་ལ་ཆགས་པ་དང་།ལུས་ཀྱི་ཁ་དོག་ལ་ཆགས་པ
ང་།ཤ་རྒྱས་པ་ལ་ཆགས་པ་དང་།ལུས་དང་ཡན་ལག་གི་རྩེ་འཇོ་ལ་ཆགས་པ་དང་།སོ་མཛེས་པ་ལ་ཆགས་པ་དང་།ཁ་དོག་དང་དབྱིབས་ལ་ཆགས་པའོ།།དེའི་གཉེན་པོར་གྱུར་པའི་མི་གཙང་བའང་རྣམ་པ་དགུ་སྟེ།དེ་ནི་འདི་ལྟ་སྟེ།དབྱིབས་ལ་ཆགས་པ་རྣམས་
་་གཉེན་པོར་ནི་རྣམ་པར་བམ་པའི་འདུ་ཤེས་སོ།།ལུས་ཀྱི་རེག་པ་ལ་ཆགས་པའི་ནི་འབུས་གཞིག་པའི་འདུ་ཤེས་སོ།།ལུས་ཀྱི་དྲི་ལ་ཆགས་པའི་ནི་རྣམ་པར་རུལ་བའི་འདུ་ཤེས་སོ།།ལུས་མཛེས་པ་ལ་ཆགས་པའི་ནི་རྣམ་པར་དམར་བའི་འདུ་ཤེས་སོ།།ལུས་ཀྱི་ཁ
དོག་ལ་ཆགས་པའི་ནི་རྣམ་པར་སྔོས་པའི་འདུ་ཤེས་སོ།།ཤ་རྒྱས་པ་ལ་ཆགས་པའི་ནི་རྣམ་པར་ཟོས་པའི་འདུ་ཤེས་སོ།།ལུས་དང་རྩེ་འཇོ་ལ་ཆགས་པའི་ནི་རྣམ་པར་འཐོར་བའི་འདུ་ཤེས་སོ།།སོ་མཛེས་པ་ལ་ཆགས་པའི་ནི་རུས་གོང་གི་འདུ་ཤེས་སོ།།ཁ་དོག་
ང་དབྱིབས་ལ་ཆགས་པའི་གཉེན་པོར་ནི་རྣམ་པར་ཚིག་པའི་འདུ་ཤེས་སོ།།ཞེ་སྡང་ལས་བྱུང་བའི་རྣམ་པར་གཡེང་བའི་གཉེན་པོར་ནི་བྱམས་པ་བསྒོམ་པའོ།།གཏི་མུག་ལས་བྱུང་བའི་རྣམ་པར་གཡེང་བའི་གཉེན་པོར་ནི་རྟེན་ཅིང་འབྲེལ་བར་འབྱུང་བ་བསྒོམ་པའོ།།གང་གི་སེམས

དེ་མངོན་པར་མི་དགའ་བར་མཐོང་བ་དེའི་ཚེ་ཏིང་ངེ་འཛིན་གྱི་ཡོན་ཏན་ལ་བསམ་པ་དང་།མི་དགའ་བའི་སྐྱོན་ལ་བསམ་པས་དེའང་ཞི་བར་བྱའོ།།ཡང་གང་གི་ཚེ་གཉིད་དང་རྨུགས་པ་ལས་སེམས་ཞུམ་པར་མཐོང་བ་དེའི་ཚེ་སྣང་བའི་འདུ་ཤེས་བསྒོམ་པ་དང་།རབ་ཏུ་དགའ་བ་ཡིད་ལ་བྱེད་པ་སྤངས།
ས་ལ་སོགས་པའི་ཡོན་ཏན་ཡིད་ལ་བྱེད་པས་ཞུམ་པ་དེའང་ཞི་བར་བྱའོ།།ཡང་གང་གི་ཚེ་སྔོན་རྒོད་པ་དང་རྩེ་ཞིང་དགའ་བ་རྗེས་སུ་དྲན་པས་སེམས་པར་སྐབས་སུ་རྒོད་པར་མཐོང་བ་དེའི་ཚེ་མི་རྟག་པ་ཡིད་ལ་བྱེད་པས་དེའང་ཞི་བར་བྱའོ།།ཡང་གང་གི་ཚེ་ཞུམ་པ་དང་རྒོད་པ་དག་དང་བྲལ་བ་ཉིད་ཀྱིས་ཆ་མཉམ་པར་འཇུག
ང་སེམས་རང་གི་མཚན་ཉིད་ཀྱིས་གནས་པར་མཐོང་བ་དེའི་ཚེ་སྒྲིམ་པ་དང་གློད་པ་བཏང་སྙོམས་སུ་བྱ་སྟེ།གལ་ཏེ་སེམས་མཉམ་པར་འཇུག་ཏུ་ཟིན་ཀྱང་བསྒྲིམ་པར་བྱས་ན་དེའི་ཚེ་སེམས་རྣམ་པར་གཡེང་བར་འགྱུར་རོ།།ལེ་ལོ་དང་ནི་དམིགས་པ་བརྗེད་པ་དང་།།དེ་བཞིན་ཞུམ་རྒོད་མི་རྩོལ་བ་དང་
རྩོལ།།།ཏིང་ངེ་འཛིན་ལ་ཐམས་ཅད་ཉེས་པར་འགྱུར།།དད་སོགས་སེམས་ཉིད་དེ་ཡི་གཉེན་པོ་ཡིན།མདོར་ན་ཏིང་ངེ་འཛིན་ཐམས་ཅད་ཀྱི་ཉེས་པ་ཉིད་ནི་རྣམ་པ་དྲུག་ཡོད་དེ།འདི་ལྟ་སྟེ།ལེ་ལོ་དང་དམིགས་པ་བརྗེད་པ་དང་ཞུམ་པ་དང་རྒོད་པ་དང་བསྒྲིམས་པ་དང་མ་བསྒྲིམས་པའོ།།
་རྣམས་ཀྱི་གཉེན་པོར་སྤོང་བའི་འདུ་བྱེད་བརྒྱད་བསྒོམ་པར་བྱའོ་ཞེས་བཅོམ་ལྡན་འདས་ཀྱིས་གསུངས་ཏེ།འདི་ལྟ་སྟེ།དད་པ་དང་འདུན་པ་དང་རྩོལ་བ་དང་ཤིན་ཏུ་སྦྱངས་པ་དང་དྲན་པ་དང་ཤེས་བཞིན་དང་བཏང་སྙོམས་དང་སེམས་པའོ།།དེ་ལ་དང་པོ་བཞི་ནི་ལེ་ལོའི་གཉེན་པོ་ཡིན་ཏེ།
འང་ཏིང་ངེ་འཛིན་གྱི་ཡོན་ཏན་རྣམས་ལ་ཡིད་ཆེས་པའི་མཚན་ཉིད་ཅན་གྱི་རྣམ་པ་དད་པས་རྣལ་འབྱོར་པ་རྣམས་དེ་ལ་མངོན་པར་འདོད་པའི་སེམས་སྐྱེ་བར་འགྱུར་ལ།མངོན་པར་འདོད་པ་དེ་ལས་རྩོལ་བ་རྩོམ་པར་འགྱུར་རོ།།དེ་ལས་ཀྱང་ལུས་དང་སེམས་ལས་སུ་རུང་བ་ཉིད་ཐོབ་པར་འགྱུར་རོ།།
ཤིན་ཏུ་སྦྱངས་པ་དེ་ལས་ལུས་དང་སེམས་ལེ་ལོ་ལས་ལྡོག་པར་འགྱུར་རོ།།དེ་བས་ན་དད་པ་ལ་སོགས་པ་ནི་ལེ་ལོ་སྤང་བའི་ཕྱིར་བསྒོམ་པར་བྱའོ།།དྲན་པ་ནི་དམིགས་པ་བརྗེད་པའི་གཉེན་པོའོ།།ཤེས་བཞིན་ནི་ཞུམ་པ་དང་རྒོད་པའི་གཉེན་པོ་ཡིན་ཏེ།དེས་ཞུམ་པ་དདུ་རྒོད་པ་དག་ཉེ་བར་

ཤེས་པ་ཡིན་པའི་ཕྱིར་རོ།།ཞུམ་པ་དང་རྒོད་པ་མ་ཞི་བའི་དུས་སུ་ནི་མི་རྩོལ་བ་ཉེས་པ་ཡིན་ཏེ།དེའི་གཉེན་པོར་ནི་སེམས་པས་བསྒོམ་པར་བྱའོ།།ཞུམ་པ་དང་རྒོད་པ་དེ་དག་ཉེ་བར་ཞི་བར་གྱུར་ནས།གང་གི་ཚེ་སེམས་རང་གི་རྒྱུན་གྱིས་འཇུག་པ་དེའི་ཚེ་ནི་རྩོལ་བ་ཉེས་པ་ཡིན་པས་དེའི་གཉེན་པོར་བཏང་སྙོམས
བསྒོམ་པར་བྱའོ།།སྤོང་བའི་འདུ་བྱེད་བརྒྱད་པོ་དེ་དག་དང་ཡང་དག་པར་ལྡན་པའི་ཏིང་ངེ་འཛིན་ནི་གང་གིས་རྫུ་འཕྲུལ་ལ་སོགས་པའི་ཡོན་ཏན་རྫོགས་པར་བྱེད་པར་མཆོག་ཏུ་ལས་སུ་རུང་བར་འགྱུར་རོ།།དེ་བས་ན་མདོ་ལས་སྤོང་བའི་འདུ་བྱེད་བརྒྱད་དང་ལྡན་པའི་རྫུ་འཕྲུལ་གྱི་རྐང་པ་སྒོམ་པར་བྱེད་དོ་ཞེས་གསུངས
པ་ཡིན་ནོ།།སྒོམ་པའི་རིམ་པ་འདི་ཉིད་ལ་དགོངས་ནས་བཅོམ་ལྡན་འདས་ཡུམ་དེ་ཉིད་ལས།དེ་ལ་སེམས་མཉམ་པར་གཞག་པར་བྱ།ཡང་དག་པར་འཇོག་པར་བྱེད།རྣམ་པར་འཇོག་པར་བྱེད།ཉེ་བར་འཇོག་པར་བྱེད།དུལ་བར་བྱེད།ཞི་བར་བྱེད།ཉེ་བར་ཞི་བར་བྱེད།གཅིག་པ་ཉིད
དུ་བྱེད།ཏིང་ངེ་འཛིན་དུ་བྱེད་དོ།།ཞེས་གསུངས་པ་ཡིན་ནོ།།དེ་ལ་ཡང་དག་པར་འཇོག་པར་བྱེད་པ་ནི་དམིགས་པ་དེ་ཉིད་ལ་རྒྱུན་གྱིས་འཇུག་པར་བྱེད་པའོ།།རྣམ་པར་འཇོག་པར་བྱེད་པ་ནི་རྣམ་པར་གཡེང་བ་ཤེས་པར་བྱས་ཏེ་དེ་ཉེ་བར་ཞི་བར་བྱེད་པའོ།།ཉེ་བར་འཇོག་པར་བྱེད་པ་ནི་རྣམ་པར་གཡེང་བ་ཉེ་བར
ཞི་བར་བྱས་ནས་དེ་ཉིད་ལ་གོང་ནས་གོང་དུ་གཏོད་པར་བྱེད་པའོ།།དུལ་བར་བྱེད་པ་ནི་དགའ་བ་སྐྱེད་པར་བྱེད་པའོ།།ཞི་བར་བྱེད་པ་ནི་མི་དགའ་བ་ཉེ་བར་ཞི་བར་བྱེད་པའོ།།ཉེ་བར་ཞི་བར་བྱེད་པ་ནི་གཉིད་དང་ཟུགས་པ་ལ་སོགས་པ་བྱུང་བ་སེལ་བར་བྱེད་པའོ།།གཅིག་པ་ཉིད་དུ་བྱེད་པ་ནི་དམིགས་པ་ལ་མངོན་པར་འདུ
བྱ་བ་མེད་པར་འཇུག་པ་ལ་འབད་པར་བྱེད་པའོ།།ཏིང་ངེ་འཛིན་དུ་བྱེད་པ་ནི་སེམས་མཉམ་པ་ཉིད་ཐོབ་པ་ལ་བཏང་སྙོམས་སུ་བྱེད་པས་ཡང་དག་པར་འཛིན་པར་བྱེད་དོ་ཞེས་བྱ་བའི་དོན་ཏོ།།ཚིག་དགུ་པོ་འདི་དག་གི་བཤད་པ་ནི་སློབ་དཔོན་ཐོགས་མེད་ཀྱིས་མཛད་པ་ལས་བྲིས་པ་ཡིན་ནོ།།ཡང་རིམ་པ་འདིས་ཏིང་ངེ་
འཛིན་རྫོགས་པར་གང་གི་ཚེ་འགྱུར་ཞེ་ན།།དེའི་ཕྱིར་སྨྲས་པ།གང་གི་སེམས་ནི་རྩོལ་བ་མེད་པར་ནི།།རང་གི་ངང་གིས་འཇུག་པར་འགྱུར་བ་ན།།དེའི་ཚེ་སངས་རྒྱས་མཉམ་འཇོག་ལ་བརྟེན་ཏེ།།འདི་ནི་ཏིང་འཛིན་ཀུན་གྱི་ཚུལ་ཡིན་ནོ།།གང་གི་ཚེ་དམིགས་པ་དེ་ལ་མངོན་པར་འདུ་བྱེད་པ་མེད་པར་འཇུག་པས

སེམས་གནས་པར་གྱུར་པ་དེའི་ཚེ་ཞི་གནས་རྫོགས་པ་ཡིན་པར་ཤེས་པར་བྱའོ།།དེ་ལྟར་མཉམ་འཇོག་ཤེས་ནས་ནི།།དེ་ནས་ཤེས་རབ་བསྐྱེད་བྱ་སྟེ།།གཟུགས་དང་གཟུགས་མེད་དབྱེ་བ་ཡིས།།དོན་དེ་ཉིད་ནི་རྣམ་དཔྱད་བྱ།།དེ་བས་ན་རྣམ་པར་དཔྱད་པ་འདིས་སྤྲོས་པ་མེད་པ་ཉིད་ཡིན
པའི་ཕྱིར་འགྲོ་བ་རྣམས་ཆོས་ཀྱི་སྐུའི་བདག་ཉིད་དུ